Универзитет у Нишу

Филозофски факултет

Департман за србистику

**ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ**

**ПРЕДЛОГ ОДЛУКЕ О ОЦЕНИ НАУЧНОИСТРАЖИВАЧКОГ РАДА КАНДИДАТА**

Доц. др Кристина Митић постигла је вредне резултате на пољу научноистраживачког рада, што се може закључити на основу објављених публикација у истакнутим домаћим и међународним часописима и зборницима, као и на основу учешћа на пројектима.

У протеклих пет година кандидаткиња је објавила 27 радова (М14, М23, М24, М31, М33, М44, М51, М52, М53, М54, М56, М57, М63) и два универзитетска уџбеника, у којима је показала интересовања за фолклористику и вештину писања. Учествовала је на 16 научних скупова у земљи и у иностранству и излагала реферате о досадашњим истраживањима из поменутих области. Доц. др Кристина Митић је коуредник два зборника са међународне научне конференције (М31) и два тематска зборника (М44). Рецензензирала је 20 радова у научним часописима и зборницима из области српске и компаративне књижевности.

Истраживања кандидаткиње обављана су и у оквиру пројеката: *Језичка и књижевна прошлост и садашњост на простору југоисточне Србије* (интерни пројекат Департмана за србистику Филозофског факултета у Нишу, руководилац: проф. др Горан Максимовић, бр. 183/1-16-01), *Истраживање књижевне прошлости и садашњости на простору југоисточне Србије* (интерни пројекат Департмана за србистику Филозофског факултета у Нишу, руководилац: проф. др Горан Максимовић, бр. 183/1-16-13), *Теренска истраживања југоисточне Србије* (Огранак САНУ у Нишу, руководилац: проф. др Данијела Поповић Николић, бр. 0-20-18), *Србистика на Филозофском факултету Ниш* (интерни пројекат Департмана за србистику Филозофског факултета у Нишу, руководилац: проф. др Надежда Јовић, бр. 100/1-10-9-01).

На основу наведеног, Веће Депармана за србистику даје **позитивну оцену** за постигнуте резултате у области научноистраживачког рада доц. др Кристини Митић, кандидату за избор у звање *ванредни професор* за ужу научну област Српска и компаративна књижевност (*Народна лирска поезија и народна проза, Вештина писања*).

У Нишу, 27. 1. 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Мирјана Илић

Управник Департмана за србистику

Универзитет у Нишу

Филозофски факултет

Департман за србистику

**ИЗБОРНОМ ВЕЋУ ФИЛОЗОФСКОГ ФАКУЛТЕТАУ НИШУ**

**ПРЕДЛОГ ОДЛУКЕ О ОЦЕНИ АНГАЖОВАЊА КАНДИДАТА У РАЗВОЈУ НАСТАВЕ И РАЗВОЈУ ДРУГИХ ДЕЛАТНОСТИ ВИСОКОШКОЛСКЕ УСТАНОВЕ**

Доц. др Кристина Митић је са наставничким искуством у основнoj школи и у гимназији наставила да развија наставничке способности као асистент, а онда и као доцент на Филозофском факултету у Нишу и постигла вредне резултате у области развоја наставе.

Доц. др Кристина Митић била је ангажована у разним активностима везаним за академску заједницу којој припада и у пословима наставног и научног промовисања факултета и универзитета, као и у чланствима у комисијама и стручним телима факултета. Члан је Изборног већа Филозофског факултета Универзитета у Нишу (од 1. 3. 2017), у истој институцији је члан Центра за унапређење квалитета (од 13. 3. 2019, бр. одлуке ННВ ФФНИ 100/1-13-01) и србистичке Комисије за признавање испита студентима у оквиру међународне размене (од 3. 7. 2020, бр. одлуке ННВ ФФНИ 244/1-9-1-01). Била је секретар Департмана за српску и компаративну књижевност академске 2015/2016. године и академске 2017/2018. године.

Сертификовани је рецензент Центра за промоцију науке; рецензирала је радове у научним часописима *Црквене студије* (М24), *Зборник радова Филозофског факултета у Приштини* (М51), *Philologia Mediana* (М51), *Детињство* (М52) и зборницима радова *Византијско-словенска чтенија* 2 и 3, Ниш (М31), *Наука без граница* 2 и 3, Косовска Митровица (М14), *Православно монаштво*, Ниш (М44); рецензент је антологије теотоколошке поезије проф. др Драгише Бојовића *Радуј се јер те српска уста хвале*, 2021. и двеју збирки поезије Љиљане Марковић: *Нагодимо се, рече недоба*, 2017. и *Распоред ветрова*, 2018. Коприређивач је *Библиографије наставника и сарадника Департмана за србистику* Филозофског факултета Универзитета у Нишу, 2021.

Члан је Удружења фолклориста Србије (Београд), Центра за аграрну историју (Нови Сад), Центра за византијско-словенске студије (Ниш), Међународног центра за православне студије (Ниш) и Центра за црквене студије (Ниш). Члан је Редакције научног часописа *Црквене студије*.

Од последњег избора, поред поменутих научних конференција, учествовала је у раду двају округлих столова (*250 година Филипа Вишњића* у Вуковој задужбини, 3. 11. 2017; *Владарке и племкиње у средњовековној Србији* на *Јефимијиним данима*, 16. 6. 2021) и на

двема трибинама (*Како је писана књижевност постала усмена – од превода Хајнеове Азре до босанске севдалинке* у Регионалном центру за професионални развој запослених у образовању, 15. 3. 2018; *170 година од објављивања „Ковчежића за историју, језик и обичаје Срба сва три закона” Вука Стефановића Караџића* у Нишком културном центру, 24. 4. 2019). Члан је организационих и програмских одбора конференција *Византијско-словенска чтенија* I (2017), II (2018), III (2019), *Уметност и контекст: вредности локално и универзално* (2018), *НИСУН* 8 (2018), *Православно монаштво* (2019) и *Од Зетске епископије до Митрополије црногорско-приморске* (2021).

Учесник је у промоцијама Филозофског факултета Универзитета у Нишу. Председник је Комисије за спровођење пријемног испита на Департману за србистику (тест из књижевности) у академској 2020/2021 (бр. одлуке ННВ ФФНИ 145/1-5-01), и у више наврата учесник у раду комисија за спровођење пријемног испита на примарном и секундарном нивоу академских студија. Организатор и учесник у раду тела више свечаних академија, промоција издања, литерарних и сличних конкурса, семинара за наставнике и радионица за средњошколце и студенте на Филозофском факултету и при Универзитету у Нишу. Кристина Митић показује заинтересованост за процес унапређења, припреме и извођења наставе, што се документује и потврдама о статусу експерта на пројекту *Државне матуре* Министарства просвете, науке и технолошког развоја (EuropeAid/138188/DH/SER/RS). Поред тога, она је и сарадник Завода за вредновање квалитета образовања и васпитања.

Учесник је наставничке мобилности у циљу држања наставе у оквиру *Erasmus+* пројекта, 2020-1-РС01-КА103-065136 (11−15. 5. 2021, Универзитет у Великом Трнову, Филолошки факултет).

У оквиру индивидуалних и тимских теренских истраживања учествовала је у истраживањима на простору Заплања од 2016. године, Бачке и Топлице од 2018. године, Дољевца и околине у 2021. години.

На основу изложених података, Веће Департмана за србистику даје **позитивну оцену** у области доприноса развоју наставе и развоју других делатности Филозофског факултета у Нишу доц. др Кристини Митић, кандидату предложеном за избор у звање *ванредни професор* за ужу научну област Српска и компаративна књижевност (*Народна лирска поезија и народна проза* и *Вештина писања*).

У Нишу, 27. 1. 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Мирјана Илић

Управник Департмана за србистику

Универзитет у Нишу

Филозофски факултет

Департман за србистику

**ИЗБОРНОМ ВЕЋУ ФИЛОЗОФСКОГ ФАКУЛТЕТАУ НИШУ**

**ПРЕДЛОГ ОДЛУКЕ О ОЦЕНИ РЕЗУЛТАТА ПЕДАГОШКОГ РАДА КАНДИДАТА**

Доц. др Кристина Митић почела је педагошки рад у основној школи и гимназији као професор Српског језика и књижевности. Лиценцу за наставнички позив стекла је 2007. године. Од 2013. до 2017. године радила је као асистент, а од 2017. као доцент на Филозофском факултету у Нишу.

Од академске 2016/2017. године на Филозофском факултету у Нишу држи часове предавања и вежби на основним, мастер и докторским студијама. Предмети на којима је ангажована су: *Народна лирска поезија и народна проза, Народна епска поезија, Вук Караџић и народна књижевност, Народни еп о Марку Краљевићу у балканском контексту, Академско писање, Креативно писање* (основне академске студије)*; Књижевност и културни контекст, Књижевност и религија, Књижевност и историја, Књижевност и друге уметности* (мастер академске студије); *Путопис у књижевности, Књижевност и приватни живот, Есеј у културном контексту, Књижевност и политика,* (докторске академске студије).

Припремила је за потребе изборног предмета на студијама Србистике на Филозофском факултету у Нишу уџбеник под насловом *Фолклорни подтекст. Poezija*, као и коауторску публикацију под насловом *Вештина писања: вежбанка I*, такође намењену настави на изборном предмету студија Србистике (*Креативно писање*).

Била је и ментор Драмске секције ФФНИ и коаутор драмског текста на *Фестивалу студентских позоришта* у Серу (Грчка) академске 2017/2018. године и у сарадњи са РТС-овим дописништвом.

Имајући у виду наведено, Веће Департмана за србистику предлаже Изборном већу Филозофског факултета у Нишу да усвоји **позитивну оцену** за резултате педагошког рада доц. др Кристини Митић, кандидату предложеном за избор у звање *ванредни професор* за ужу научну област Српска и компаративна књижевност (*Народна лирска поезија и народна проза* и *Вештина писања*).

У Нишу, 27. 1. 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Мирјана Илић

Управник Департмана за србистику

Универзитет у Нишу

Филозофски факултет

Департман за србистику

**ИЗБОРНОМ ВЕЋУ ФИЛОЗОФСКОГ ФАКУЛТЕТАУ НИШУ**

**ПРЕДЛОГ ОДЛУКЕ О ОЦЕНИ РЕЗУЛТАТА КОЈЕ ЈЕ КАНДИДАТ ПОСТИГАО У ОБЕЗБЕЂИВАЊУ НАУЧНО-НАСТАВНОГ ПОДМЛАТКА**

Кандидат доц. др Кристина Митић остварила је следеће резултате у обезбеђивању научно-наставног подмлатка:

Била је ментор у изради шест мастер радова и десет дипломских радова, а члан или председник комисије за оцену и одбрану 23 мастер рада и 23 дипломска рада.

На основу приложених података наведених у Извештају комисије, Веће Депармана за србистику предлаже Изборном већу Филозофског факултета у Нишу да усвоји **позитивну оцену** резултата које је доц. др Кристина Митић постигла у обезбеђивању научно-наставног подмлатка.

У Нишу, 27. 1. 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Мирјана Илић

Управник Департмана за србистику